Žaloba podaná 29. júna 2011 - Event/ÚHVT - CBT Comunicación Multimedia (eventer EVENT MANAGEMENT SYSTEMS)
(vec T-353/11)
Jazyk, v ktorom bola podaná žaloba: angličtina
Účastníci konania
Žalobkyňa: Event Holding GmbH & Co. KG (Kolín, Nemecko) (v zastúpení: G. Schoenen a V. Töbelmann, advokáti)
Žalovaný: Úrad pre harmonizáciu vnútorného trhu (ochranné známky a vzory)
Ďalší účastník konania pred odvolacím senátom: CBT Comunicación Multimedia, SL (Getxo, Španielsko)
Návrhy
Žalobkyňa navrhuje, aby Všeobecný súd:
zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 29. marca 2011 vo veci R 939/2010-2,
zaviazal žalovaného na náhradu jeho vlastných trov konania, ako aj trov konania žalobkyne,
zaviazal ďalšieho účastníka konania pred odvolacím senátom na náhradu jeho vlastných trov konania, ak vstúpi do konania pred Všeobecným súdom ako vedľajší účastník.
Dôvody a hlavné tvrdenia
Prihlasovateľ ochrannej známky Spoločenstva: ďalší účastník konania pred odvolacím senátom.
Prihlasovaná ochranná známka Spoločenstva: obrazová ochranná známka "eventer EVENT MANAGEMENT SYSTEMS" pre tovary a služby v triedach 9, 35, 41 a 42 - prihláška ochrannej známky Spoločenstva č. 6483606.
Majiteľ ochrannej známky alebo označenia namietaných v námietkovom konaní: žalobkyňa.
Namietaná ochranná známka alebo označenie: nemecká slovná ochranná známka č. 39 548 073.6 "Event" pre služby v triedach 35, 36, 42 a 43.
Rozhodnutie námietkového oddelenia: zamietnutie námietky v celom rozsahu.
Rozhodnutie odvolacieho senátu: zamietnutie odvolania.
Dôvody žaloby: porušenie článku 8 ods. 1 písm. b) nariadenia Rady č. 207/2009, pretože odvolací senát nesprávne konštatoval, že nebol dôvod na zamietnutie prihlášky ochrannej známky Spoločenstva "eventer EVENT MANAGEMENT SYSTEMS". Vzhľadom na podobnosť oboch ochranných známok a podobnosť služieb, ktoré chránia, existuje pravdepodobnosť zámeny medzi týmito dvoma ochrannými známkami.
____________